# name
La llengua sense amos: l’esperanto cent anys després de Zamenhof. Exposició al CRAI Biblioteca de Lletres. Abril 2017

# metadata.dc.description[].value
Material elaborat pel CRAI Biblioteca de Lletres.

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Abril 2017.

# metadata.dc.description.abstract[].value
L’esperanto, llengua internacional creada com a instrument neutral de comunicació, es va iniciar el 1887 amb la publicació a Varsòvia de la primera gramàtica. Signava el text el Dr. Esperanto, pseudònim de Ludwik Lejzer Zamenhof, un oculista amb vocació per les llengües i per l’entesa dels pobles.
 
El 14 d’abril de 2017 es commemora el centenari de la mort de Zamenhof i el CRAI Biblioteca de Lletres presenta, amb motiu de l’efemèride, una mostra  bibliogràfica organitzada gràcies a la col·laboració amb l’Associació Catalana d’Esperanto amb el títol La llengua sense amos: l’esperanto cent anys després de Zamenhof. Omplen les vitrines exteriors i interiors de la biblioteca documents que formen part del llegat editorial de cent trenta anys de publicació en esperanto, des de les obres de Zamenhof, diccionaris i llibres juvenils il·lustrats, passant per un ampli ventall de literatura original i traduïda. Els documents exposats provenen de la Biblioteca-Arxiu Petro Nuez, del Centre d’Esperanto Sabadell, de les col·leccions particulars de Ramon Perera i Perera, Carles Berga i Molina, Xosé Conde i Llinars, Rubén Fernández Asensio i Joan Ibern Vinyals, així com dels fons del CRAI Biblioteca de Lletres.
 
Complementa la mostra una exposició virtual on les dades biogràfiques del creador de l’esperanto es presenten en una cronologia interactiva i la reflexió sobre el seu llegat en un text a càrrec de Rubén Fernández Asensio, membre de l’Associació Catalana d’Esperanto. Una altra cronologia sobre els inicis de l’esperantisme a Catalunya aporta dades sobre l’activitat esperantista catalana, amb suficient activitat a principis del segle XIX per fer de Barcelona la seu del V Congrés Universal d’Esperanto de 1909.

# metadata.dc.rights[].value
cc-by (c) Universitat de Barcelona. CRAI, 2017

# metadata.dc.subject.other[].value
Universitat de Barcelona. CRAI Biblioteca de Lletres

# metadata.dc.title[].value
La llengua sense amos: l’esperanto cent anys després de Zamenhof. Exposició al CRAI Biblioteca de Lletres. Abril 2017

# metadata.dc.title.alternative[].value
Exposició virtual: La llengua sense amos: l’esperanto cent anys després de Zamenhof. (2017)